18/10/2019 | Administración LocalMunicipal
Abegondo
Anuncio bolsas deportivas

Mediante resolución da Alcaldía do 14/10/2019 acordouse realizar a convocatoria pública e aprobar as bases para a concesión de bolsas a deportistas individuais do concello de Abegondo. É obxecto da presente resolución establecer as bases e a regulación da tramitación e concesión, por parte do Concello de Abegondo, mediante convocatoria pública e a través do procedemento de concorrencia competitiva, de subvencións a deportistas individuais de Abegondo co obxecto de apoiar a práctica e o rendemento deportivo, tanto no que se refire ao perfeccionamento técnico e mellora no rendemento na participación en competicións oficiais nas distintas modalidades deportivas recoñecidas en deportes individuais, como posibilitar a participación en eventos deportivos, cando se cumpran os requirimentos e obrigas impostos nas presentes bases. Exclúense da presente convocatoria os cursos dirixidos á obtención de títulos académicos ou deportivos. Estas bolsas serán compatibles con outras axudas públicas ou privadas para a mesma finalidade, que deberán ser comunicadas ao Concello. Poderán ser beneficiarios das subvencións obxecto destas bases as persoas físicas que sexan deportistas federados individuais que cumpran os seguintes requisitos: 1. Estar inscrito no Padrón municipal do Concello de Abegondo cunha antigüidade mínima ininterrompida dende o 01/01/2016.2. Dispoñer de licenza deportiva vixente na data de publicación das presentes bases.3.- Presentar resultados avaliables a nivel galego ou superior na modalidade presentada e ter proxección de futuro. O financiamento das subvencións reguladas nesta convocatoria realizaranse con cargo á aplicación 341-48000 dos orzamentos do Concello de Abegondo para o exercicio 2019. A convocatoria tramítase ao abeiro do disposto no artigo 56.1 do Real decreto 887/2006, do 21 de xullo, polo que se aprobou o Regulamento da Lei xeral de subvencións. Para estes efectos, serán de aplicación a esta convocatoria as seguintes regras especiais: 1ª) Esta convocatoria queda condicionada á existencia de crédito adecuado e suficiente nos orzamentos do Concello de Abegondo para o exercicio 2019.2ª) A contía total máxima estimada é de oito mil cincocentos euros (8.500 €) 3ª) No expediente de gasto que se tramite, a certificación de existencia de crédito.4ª) Os efectos de todos os actos de trámite ditados no expediente de gasto entenderanse condicionados a que, ao ditarse a resolución de concesión, subsistan as mesmas circunstancias de feito existentes no momento en que se produciron eses actos. Establécense dúas categorías: · De promoción: destinadas a deportistas individuais menores de 18 anos (incluídos), cunha contía máxima de 1.000,00 € por solicitante. · De cualificación: destinadas a deportistas individuais de todas as idades que presenten unha traxectoria deportiva relevante, acreditada coa participación en campionatos de nivel internacional. A contía máxima será de 3.000 € por solicitante Poderanse adxudicar subvencións de diferente contía en atención á proporcionalidade dos méritos avaliados, sen que se poidan superar as contías máximas. En ningún caso un mesmo solicitante poderá ser perceptor das bolsas nas dúas categorías na mesma anualidade. As solicitudes, asinadas pola persoa interesada ou representante, presentaranse no Rexistro Municipal ou a través de calquera outro medio dos previstos no artigo 16 da Lei 39/2015, do 1 de outubro, do procedemento administrativo das Administracións Públicas. A presentación no Rexistro Municipal poderá realizarse por calquera dos seguintes medios: a) De forma presencial, mediante a presentación en papel da solicitude e da documentación anexa na oficina de Rexistro Municipal ou nas oficinas de asistencia de calquera outra administración pública. b) De forma telemática, a través da sede electrónica do Concello de Abegondo ou no rexistro electrónico común das AAPP. O prazo de presentación iniciarase a partir da publicación do extracto da convocatoria regulada nestas bases, remitido pola Base de Datos Nacional de Subvencións, e rematará aos 20 días dende a publicación do extracto da convocatoria no Boletín Oficial da Provincia, sendo este o derradeiro día no que poderán presentar validamente as solicitudes. As solicitudes deberán formularse achegando dous tipos de documentación: en primeiro lugar, documentación administrativa, para a acreditación do cumprimento dos requisitos para a participación na convocatoria; en segundo lugar, documentación valorable, para a valoración dos méritos do solicitante. O detalle da documentación administrativa e valorable que debe presentarse é a seguinte: · Solicitude dirixida ao alcalde do Concello de Abegondo no modelo oficial, recollido no anexo I destas bases, debendo sinalar a categoría na que se presenta (promoción ou cualificación). · No caso de que a solicitude sexa presentada a través de representante, deberá achegarse a autorización escrita asinada pola persoa interesada autorizando o dito representante para solicitar a subvención. Non será precisa esta autorización no caso de solicitudes de menores de idade asinadas polo pai, nai ou titor legal. · Achegar a licenza federativa ou documento acreditativo da modalidade deportiva para a que solicitan a subvención. En todo caso, o Concello poderá requirirlles ás persoas solicitantes a presentación de documentación adicional que de xeito motivado se estime necesaria para unha correcta acreditación, para o que se lle concederá á persoa interesada un prazo de dez días hábiles para tal efecto. · Declaración responsable de non atoparse incursa a persoa solicitante nas prohibicións recollidas no artigo 13 da Lei 38/2003, do 17 de novembro, xeral de subvencións, incluíndo unha referencia expresa á circunstancia de estar ao día nas súas obrigas tributarias, coa Seguridade Social e co Concello de Abegondo. Para esta declaración deberá utilizarse o modelo recollido no anexo II destas bases. A declaración poderá ir asinada pola persoa solicitante ou representante legal, pai, nai ou titor. · Declaración da persoa solicitante da subvención na que consten as subvencións e axudas solicitadas para o mesmo fin, tanto as aprobadas ou concedidas, como as pendentes, sexan públicas ou privadas, segundo o anexo III. A declaración poderá ir asinada pola persoa solicitante ou representante legal, pai, nai ou titor. · Autorización, segundo o modelo anexo IV, para recibir a través de correo electrónico e/ou mensaxe de telefonía móbil a comunicación de aviso do inicio do prazo de emenda de deficiencias materiais na documentación administrativa presentada, do aviso do acordo de resolución do concurso. A presentación deste documento non é obrigatoria, senón voluntaria, pero en caso de non presentarse non se lle efectuará ningunha comunicación individual á persoa interesada relativa á emenda de deficiencias na solicitude e ao acordo de resolución do concurso. A información correspondente publicarase exclusivamente a través da sede electrónica do Concello e da páxina web municipal no caso de resolución do procedemento, conforme co sinalado nas bases. · De conformidade co establecido no artigo 287 da Lei 39/2015, do 1 de outubro, do procedemento administrativo común das Administracións Públicas, non será necesario que as persoas solicitantes acheguen o seu DNI ou documento equivalente de acreditación da súa identidade e o certificado ou volante de empadroamento, dado que o Concello comprobará de oficio esta información a través das plataformas de intermediación de datos das administración públicas. Non obstante, no caso de que a persoa solicitante se opoña expresamente á realización desta consulta, deberá achegar o seu DNI ou documento equivalente xunto coa solicitude, así como o certificado ou volante de empadroamento. · Méritos deportivos recollidos no anexo V. Para os efectos desta convocatoria, a tempada enténdese comprendida do 1 de xaneiro de 2018 ata o 31 de decembro de 2018. É obrigatorio cubrir completamente todos os apartados do anexo V da convocatoria. Aqueles apartados que non veñan debidamente cubertos excluíranse da valoración. · Proxecto deportivo que permita avaliar a progresión e proxección deportiva do solicitante, especificando os campionatos non que se ten previsto participar ao longo do ano 2019. Esta participación é condicionante para o pagamento da bolsa, pois permite acreditar que o solicitante segue a súa traxectoria deportiva e o aproveitamento da bolsa. · Traxectoria deportiva nos dous últimos anos (2016-2017), que se acreditará achegando unha certificación da Federación Galega correspondente na que se indiquen as probas nas que participou, especificando as datas, lugar e nivel de competición. O solicitante poderá incorporar toda aquela documentación que enriqueza o seu expediente, como recostes de prensa, dossier persoal, páxinas web, fotos, etc. De conformidade co establecido no artigo 28.3 da Lei 39/2015, do 1 de outubro, do procedemento administrativa común das administracións públicas, non é esixible que a documentación presentada sexa a orixinal, polo que, tanto na modalidade de presentación presencial como na de presentación telemática, admitirase a presentación de copias. Non obstante, no caso de que algunha copia suscite dúbidas, poderase requirir o documento ou información orixinal. Cando as persoas interesadas presenten en papel a solicitude e a documentación anexa, na oficina do Rexistro Municipal ou nas oficinas de asistencia de calquera outra administración pública ás que se refire o artigo 2.1 da Lei 39/2015, do 1 de outubro, do procedemento administrativo común das Administracións Públicas, a oficina dixitalizará as documentos e emitirá unha copia electrónica auténtica destes, que se lle será remitida á unidade administrativa competente polo propia oficina. Os documentos en papel presentados devolveránselle no acto á persoa interesada, en unión dun recibo acreditativo da presentación da solicitude e a documentación anexa. Alternativamente, poderán presentar a documentación en papel nunha oficina de correos, que a dixitilizará e enviará electronicamente ao Concello a través do servizo de rexistro virtual electrónico coa administración (ORVE) de Correos. Cando as persoas interesadas opten pola presentación telemática a través da sede electrónica do Concello de Abegondo ou no rexistro electrónico común das AAPP, procederán do seguinte xeito: a) En primeiro lugar, deberán cubrir a solicitude e os anexos I, II, III e se o desexan o IV, que estarán dispoñibles na sede electrónica. b) En segundo lugar, deberán dixitalizar e incorporar á solicitude o resto da documentación esixible conforme á base quinta 3. En canto aos documentos do anexo V, poderá obterse na propia sede e unha vez impreso, será asinado e selado pola federación correspondente e dixitalizarase posteriormente. c) Unha vez cuberta a solicitude e os anexos I, II, III, IV e achegado o anexo V certificado pola federación correspondente, así como o resto de documentación, procederán a asinar electronicamente e enviar a súa solicitude, xerándose automaticamente o recibo acreditativo da súa presentación. A sinatura electrónica debera realizarse mediante os sistemas de sinatura electrónica previstos no artigo 10.1 apartado a), da Lei 39/2015, do 1 de outubro, do procedemento administrativa común das Administracións Públicas. Dada a natureza competitiva do procedemento de concesión de subvencións, e sen prexuízo da posibilidade de requirir documentación complementaria no suposto sinalado no artigo quinto, a documentación valorable non será obxecto do trámite de emenda de deficiencias, que só lle será de aplicación á documentación administrativa.1. O procedemento de concesión será o de concorrencia competitiva.2. Unha vez rematado o prazo de presentación de solicitudes, realizarase a instrución do expediente e comprobación da corrección da documentación administrativa achegada. Dado o carácter competitivo do procedemento, advírtese expresamente que en ningún caso se concederá prazo para a mellora da documentación valorable, sen prexuízo da posibilidades de requirir documentación complementaria no suposto sinalado na base quinta, apartado a). Unha vez examinada a documentación concederase un prazo de ata 10 días hábiles para a emenda de deficiencias materiais na documentación administrativa presentada. Ao abeiro do disposto no artigo 45.1 b) da Lei 39/2015, do 1 de outubro, do procedemento administrativo común das Administracións Públicas, o requirimento para emendar as ditas deficiencias materiais realizaranse exclusivamente a través da súa publicación na sede electrónica municipal. No caso de non presentar a autorización para realizar as comunicacións previstas na base quinta, non se realizará ningún tipo de comunicación persoal, publicándose unicamente na antedita páxina web. Para achegar esta documentación, poderá utilizarse como escrito de remisión o modelo recollido no anexo VI destas bases. Logo de transcorrer o prazo de emenda de deficiencias, e unha vez instruído o expediente, este pasará á Comisión de Valoración, que formulará a proposta de resolución conforme ás seguintes regras: a) Con respecto ás persoas solicitantes que non achegasen de modo completo e no prazo establecido a documentación administrativa, formularase proposta de non admisión a trámite das súas solicitudes. b) Con respecto ao resto das persoas solicitantes, proporase a súa admisión a trámitee posteriormente formularase a proposta de valoración das solicitudes conforme cos criterios recollidos na base oitava. A Comisión de Valoración estará integrada polos seguintes membros: Presidente: José Antonio Santiso Miramontes ou persoa en que delegue. Vogais: Marcos Ariel Doci Yankowich ou persoa en que delegue Renatas Ursache De Cock ou persoa en que delegue. Wilhelmina Torregimeno Fabres ou persoa en que delegue. Lucia Alejandra Herberg Tahriou ou persoa en que delegue. Secretario: José Antonio Varela Doval ou persoa en que delegue. Os membros da Comisión estarán suxeitos ás cláusulas de abstención e recusación previstas no artigo 23 da Lei 40/2015, do 1 de outubro, do réxime xurídico de sector público. Para conceder as subvencións, así como para o financiamento da súa contía, a Comisión de Valoración observará os seguintes criterios: 1. Ter participado en campionatos galegos.2. Ter participado en campionatos de España.3. Ter participado en campionatos de Europa.4. Ter participado en campionatos do Mundo.5. Ter sido seleccionado coa Selección Galega para probas oficiais.6. Ter sido seleccionado coa Selección Española para probas oficiais.7. Ter participado noutras competicións relevantes como Copas do Mundo, Campionatos de España Universitarios, Universiadas, Xogos Mediterráneos ou competicións de similares características.8. Ter a consideración durante esta tempada de “deportista galego de alto nivel e/ou deportista nacional de alto nivel”. 9. Permanencia en centros de alto rendemento e tecnificación nacionais e autonómicos.10. O proxecto deportivo presentado que permita avaliar a traxectoria do deportista nas últimas tempadas e a súa proxección de futuro. Os criterios referenciados anteriormente serán valorados para cada deportista e as puntuacións que se indican adxudicaranse conforme ao baremo que se sinala a continuación. Campionatos galegos (en deportes de motor ou deportes onde existan varias probas puntuables valorarase a clasificación final do campionato). Campionatos de España ou competicións relevantes a nivel nacional (en deportes de motor ou deportes onde existan varias probas puntuables valorarase a clasificación final do campionato). Campionatos de Europa ou competicións relevantes a nivel internacional (en deportes de motor ou deportes onde existan varias probas puntuables valorarase a clasificación final do campionato). Campionatos do Mundo (en deportes de motor ou deportes onde existan varias probas puntuables valorarase a clasificación final do campionato). Selección Galega (só se valorará unha vez) Participar coa Selección Galega en competicións oficiais: sénior (45 p.), júnior (40 p.) base ( 35 p.) Selección Española (só se valorará unha vez) Participar coa Selección Española en competicións oficiais: sénior (80 p.), júnior (75 p.) base (70 p.) Deportista galego de alto nivel: 100 puntos Deportista nacional de alto nivel: 150 puntos Estancia en centros galegos: 40 puntos Estancia en centros nacionais: 50 puntos Este apartado avaliará a traxectoria do/a deportista nas últimas dúas tempadas. As puntuacións asignaranse en atención aos criterios seguintes: 1. Os/As deportistas que manteñan unha traxectoria de resultados relevantes a nivel galego nos últimos anos: 50 puntos 2. Os/As deportistas que presenten unha traxectoria de resultados relevantes que supoñan unha proxección nacional: 60 puntos.3. Os/As deportistas que presenten unha traxectoria de resultados relevantes que supoñan unha traxectoria internacional: 100 puntos A valoración realizarase de acordo cos datos que consten nos certificados expedidos pola Federación Galega e achegados polo solicitante. D.1) En relación coas categorías deportivas por idades: En relación con este aspecto, e ante a enorme dificultade e diversidade de categorías nas distintas disciplinas deportivas, establécese a este respecto a seguinte catalogación xeral: Para os efectos de encadrar aos solicitantes nalgunha das categorías deportivas por idade, a Comisión de Valoración atenderá ao nivel de competición que se determine na certificación da Federación Galega achegada polo solicitante. D.2) En relación coa puntuación dos campionatos: Soamente se terá en consideración un só resultado por campionato e tempada, esta regra responde á existencia de federacións deportivas que nalgunhas disciplinas realizan campionato de inverno e outro de verán tanto de ámbito autonómico e nacional, e pola contra outras federacións só realizan un anual. Establécese a necesidade de obter unha puntuación mínima para conceder as subvencións. Para outorgar as axudas, establécese unha clasificación dos/das deportistas baremados por categorías das axudas, e a puntuación obtida, para os únicos efectos de determinar as contías das subvención. O reparto de acordo co baremo obtido será realizado de xeito motivado por parte da Comisión de Valoración. O prazo máximo de resolución será de tres meses dende o remate do prazo de corrección de deficiencias documentais, de ser o caso, ou desde o prazo de remate de presentación de solicitudes. A falta de resolución expresa no dito prazo terá o efecto dun acto desestimatorio. As axudas entenderanse aceptadas, agás que as persoas beneficiarias comuniquen expresamente o seu rexeitamento no prazo de dez días desde a publicación do acordo de resolución na Base de Datos Nacional de Subvencións e sede electrónica municipal do Concello. No suposto de que existisen solicitantes que cumprindo cos requisitos establecidos nestas bases, non puidese obter subvención debido ao esgotamento do crédito dispoñible coa concesión das subvencións ás solicitudes que obtivesen maior puntuación, a resolución conterá unha relación ordenada destas solicitudes, para os efectos previstos no artigo 63.3 do Regulamento da Lei xeral de subvencións. Na súa virtude, e en caso de producirse remanentes pola renuncia ou perda do dereito ás subvencións por parte dalgún beneficiario, a Xunta de Goberno, sen necesidade de proceder a unha nova convocatoria, poderá acordar a concesión da subvención que proceda ao seguinte ou seguintes solicitantes, por orde de puntuación. O acordo de concesión publicarase no Boletín Oficial da Provincia e na sede electrónica municipal do Concello, así como na Base de Datos Nacional de Subvencións, ao abeiro do disposto no artigo 45. b) da Lei 39/2015, do 1 de outubro, do procedemento administrativo común das administracións públicas. Sen prexuízo do anterior, ás persoas solicitantes que presenten a autorización para realizar as comunicacións previstas nestas bases, realizaráselles unha comunicación persoal por mensaxe de telefonía móbil ou correo electrónico para avisar da publicación da resolución na sede electrónica municipal do Concello. No caso de que non presenten a dita autorización non se realizará ningún tipo de comunicación persoal. As bolsas poderanse aboar nun único prazo (100 % subvención) ou poderase aboar en dous prazos do seguinte xeito: -75% á concesión da bolsa -25% final, coa presentación da documentación xustificativa. Para os efectos de xustificar a subvención presentarase a seguinte documentación: - Certificación da federación deportiva correspondente, acreditativa dos resultados obtidos ao longo do ano 2019, indicando datas, lugar e nivel de competición, que permitan acreditar que o solicitante segue a súa traxectoria deportiva que lle permitan o aproveitamento da bolsa concedida. Para o pago das bolsas, as persoas adxudicatarias deberán estar ao corrente nas súas obrigas tributarias e coa Seguridade Social. Neste senso, o solicitante da bolsa autoriza ao Concello de Abegondo, no momento da presentación da súa solicitude, para que poida obter as certificacións acreditativas de que está ao corrente nas súas obrigas tributarias, coa Seguridade Social e coa facenda municipal. Os pagos realizaranse por transferencia bancaria na conta indicada no certificado bancario presentado pola persoa solicitante. Para a valoración do cumprimento da finalidade básica da bolsa, terase en conta a certificación da federación presentada polo/a bolseiro/a. Con carácter xeral, as persoas beneficiarias asumirán todas as obrigas impostas pola Lei xeral de subvencións. En particular, quedan suxeitos ás obrigas de control financeiro e reintegro nos casos previstos na dita lei. As subvencións concedidas ao abeiro desta convocatoria son compatibles con calquera subvención pública ou privada que poidan recibir os deportistas. En caso de incumprimento da persoa beneficiaria por algunha das causas previstas no artigo 37 da Lei xeral de subvencións, tramitarase un expediente de reintegro, ou se é o caso da perda do dereito á subvención concedida. A obriga de reintegro ou perda do dereito poderá ser total ou parcial, en función da gravidade do incumprimento do beneficiario, graduándose de acordo co principio de proporcionalidade. En todo caso, o reintegro incluirá sempre como mínimo os importes cuxo gasto non se xustificase en prazo. Unha vez tramitado o expediente de reintegro ou perda do dereito á subvención, concederáselle á persoa interesada un prazo de 10 días hábiles para que poida comparecer no expediente, tomar audiencia e á vista deste propor as probas e realizar as alegacións que teña por conveniente. Unha vez concluídas estas actuacións e logo de ser emitidos os informes oportunos, ditarase a resolución que corresponda por parte da Xunta de Goberno. En todo caso o non disposto nestas bases seranlle de aplicación a esta convocatoria e ás subvencións que se concedan ao seu abeiro, o disposto na normativa de subvencións aplicable á administración local, así como na lexislación vixente en materia do procedemento administrativo común das administracións públicas. Abegondo, 14 de outubro de 2019 O alcalde José Antonio Santiso Miramontes